Obveščamo vas, da je LAS Po poteh dediščine od Turjaka do Kolpe **20. marca 2017** na svoji spletni strani ([www.las-ppd.si](http://www.las-ppd.si)) objavil2. JAVNI POZIV za izbor operacij za uresničevanje ciljev Strategije lokalnega razvoja LAS Po poteh dediščine od Turjaka do Kolpe v letu 2017, ki se bodo financirale iz sredstev Evropskega sklada za regionalni razvoj (v nadaljevanju ESRR).

**Rok za oddajo vlog: 16. 5. 2017**

**Predmet sofinanciranja:** Predmet sofinanciranja so operacije (projekti), ki zasledujejo cilje ESRR ter prispevajo k ciljem in ukrepom Strategije lokalnega razvoja na območjih LAS Po poteh dediščine od Turjaka do Kolpe. Sofinancirane aktivnosti se morajo izvajati **na območju urbanih naseljih, ki so: Kočevje, Ribnica, Kočevska Reka, Dolga vas, Šalka vas, Fara, Hrib – Loški Potok, Osilnica, Sodražica, Velike Lašče, Videm (Dobrepolje).**

**Razpoložljiva sredstva za sofinanciranje:** Okvirna višina razpoložljivih sredstev za sofinanciranje znaša **367.928 evrov** iz ESRR. Delež sofinanciranja upravičenih stroškov za operacije sofinancirane iz **ESRR** znaša največ **80 %.**

Tematska področja, ki bodo podprta, so:

* Ustvarjanje novih delovnih mest;
* Varstvo okolja in ohranjanje narave;
* Večja vključenost mladih, žensk in drugih ranljivih skupin.

V okviru objave 2. javnega poziva bodo potekale tudi delavnice, na katerih vam bo predstavljen javni poziv in izpolnjevanje vloge. V kolikor se ne morate udeležiti delavnice, ki je organizirana v vašem kraju, se lahko udeležite delavnice v katerikoli drugi občini. Zaradi lažje organizacije vas prosimo, da se na delavnice predhodno prijavite po elektronski pošti na: [info@las-ppd.si](mailto:info@las-ppd.si).

Celotna razpisna dokumentacija in termini delavnic so objavljeni [TUKAJ.](http://las-ppd.si/2-javni-poziv/)